# Olivera - Alineació Democràtica

L'Olivera - Alineació Democràtica (en grec Ελιά – Δημοκρατική Παράταξη) va ser una aliança electoral de centreesquerra per a les eleccions europees i locals de 2014. La coalició incloïa el Moviment Socialista Panhel·lènic (PASOK), l'Acord per a la Nova Grècia, i altres organitzacions minoritàries. L'olivera va ser avalada per Martin Schulz, candidat del Partit dels Socialistes Europeus a la presidència de la Comissió Europea.

## Història

Després del daltabaix electoral de 2012, el PASOK va intentar recomposar l'espai polític del centreesquerra. Així, l'octubre de 2013, 58 personalitats de la ciència, la política, la cultura i l'empresa van publicar un manifest en el qual adreçaven una crida a la creació d'un nou ens polític amb lideratge renovat que pogués agrupar la socialdemocràcia, l'esquerra democràtica, el centre liberal, l'ecologisme i l'europeisme progressista, amb l'objectiu de presentar-se a les eleccions europees i locals de 2014.
L'anomenada "Iniciativa del 58" va rebre ràpidament el suport explícit del PASOK per part del seu president Evànguelos Venizelos, mentre que Esquerra Democràtica (DIMAR) i Fotis Kouvelis van reaccionar negativament, malgrat que alguns dirigents hi van donar suport.
Després d'organitzar presentacions pel territori, els dies 8 i 9 de març de 2014 va tenir lloc la conferència panhel·lènica d'Elia, amb la participació de representants dels partits, moviments i iniciatives que hi van formar part. També es va presentar la declaració fundacional i el logotip de l'organització. Finalment, a les eleccions europees va recaptar un 8,02% aconseguint dos eurodiputats, Eva Kailis i Nikos Androulakis, el que suposava, comparant amb els resultats obtinguts pel PASOK al 2009, la pèrdua de 6 eurodiputats i prop d'un milió i mig de vots, el que suposava un altre cop dur pels socialistes.
La coalició es va dissoldre el 7 de juliol del mateix any, després d'una reunió del Consell Polític del PASOK.

## Partits membres

| Partit | Ideologia | Líder |
| Moviment Socialista Panhel·lènic | Socialdemocràcia | Evànguelos Venizelos |
| Acord per a la Nova Grècia | Socialdemocràcia | Andreas Loverdos |
| Iniciativa del 58 | Socialdemocràcia | Giannis Voulgaris |
| Grècia dinàmica | Socialdemocràcia | Ilias Mosialos |
| Esquerra Reformista | Socialisme democràtic | Nikos Bistis |
| Endavant | Liberalisme social | Panagiotis Vlachos |
| Iniciativa B | Socialdemocràcia | Nikos Diakoulakis |
| Estat 2012 | Socialdemocràcia | Yannis Toundas |
| Nous reformadors | Liberalisme social | Yannis Raptis |

## Resultats electorals

| Any | Grup | Vots | % | Escons | +/- |
| 2014 | S&D | 458.514 | 8,02% | 2 / 21 | 6 |

## Referències

* ↑ ΔΕΜΕΤΗΣ, ΧΡΗΣΤΟΣ. «Με σήμα την "Ελιά" και ως Ευρωπαϊκό Σοσιαλιστικό Κόμμα, το ΠΑΣΟΚ στις ευρωεκλογές» (en grec), 16-09-2013. [Consulta: 27 febrer 2024].
* ↑ «Η κίνηση των 58: ζητούν νέα κεντροαριστερα και νέο αρχηγό» (en grec), 14-10-2013. [Consulta: 27 febrer 2024].
* ↑ Νεδου, Του Βασιλη. «Πρόσκληση ανασυγκρότησης της Κεντροαριστεράς από «58»» (en greek), 15-10-2013. [Consulta: 27 febrer 2024].
* ↑ «Αρνητική η ΔΗΜΑΡ στην πρωτοβουλία των 58» (en grec), 15-10-2013. [Consulta: 27 febrer 2024].
* ↑ «Πλήθος κόσμου στην πρεμιέρα της Πρωτοβουλίας των 58 για την Κεντροαριστερά» (en grec), 09-12-2013. [Consulta: 27 febrer 2024].
* ↑ IEFIMERIDA.GR, NEWSROOM. «Tι είπαν στην Συνδιάσκεψη τα 8 κόμματα και κινήσεις που απαρτίζουν την Ελιά [εικόνες]» (en grec), 09-03-2014. [Consulta: 27 febrer 2024].
* ↑ Νέδος, Βασίλης. «Σε εξέλιξη η συνδιάσκεψη της Ελιάς» (en greek), 08-03-2014. [Consulta: 27 febrer 2024].
* ↑ NEWSROOM. «Ευρωεκλογές 2014: Ποιοι εκλέγονται. Ξεπέρασε τις 425.000 ψήφους ο Γλέζος» (en grec), 01-06-2014. [Consulta: 27 febrer 2024].
* ↑ «Η Δημοκρατική παράταξη «έφαγε» την Ελιά» (en grec), 08-07-2014. [Consulta: 27 febrer 2024].